open-index/open-wikipedia-markdown huggingface dataset:
3. kozmická rýchlosť

[thumb|400px|Schéma znázorňujúca trajektórie kozmických sond [Pioneer 10 a 11, Voyager 1 a 2. Číselné údaje pri trajektóriach udávajú rok, kedy sonda daný bod  dosiahla.]]
**Tretia kozmická rýchlosť** je rýchlosť potrebná pre únik telesa z gravitačného poľa Slnka vo vzdialenosti Zeme od Slnka. Tretia kozmická rýchlosť v smere pohybu Zeme sa rovná **v** = .s−1. Prvé človekom vyrobené teleso, ktoré dosiahlo takúto rýchlosť, bola kozmická sonda Pioneer 10, ktorá dosiahla rýchlosť /s. 

## Numerická hodnota
Najčastejšie uvádzaná hodnota je 16,7km/s. Je to rýchlosť potrebná na únik zo Slnečnej sústavy pri štarte zo Zeme, kedy sa od skutočnej hodnoty únikovej rýchlosti 42,1km/s odpočítava 29,8km/s rýchlosť Zeme (pri odlete v smere pohybu Zeme), naopak sa ale musí pripočítať ďaľších 4,3 km/s na prekonanie gravitačnej sily Zeme.
Skutočnú hodnotu únikovej kozmickej rýchlosti vypočítame ako 

:v_u = \sqrt \frac{ 2 G M }{r} = \sqrt \frac{2 \mu}{r},

kde G  je gravitačná konštanta, M  je hmotnosť centrálneho telesa a \mu je gravitačný parameter centrálneho telesa.
Všetky hodnoty sú pre posudzovaný systém konštantné, a premenlivý parameter ovplyvňujúci hodnotu únikovej rýchlosti v_u  je len vzdialenosť od ťažiska centrálneho telesa r .

*Úniková rýchlosť vzhľadom na Slnko, vo vzdialenosti od Slnka bez gravitačného vplyvu referenčného telesa*

## Pozri aj
* 1. kozmická rýchlosť
* 2. kozmická rýchlosť
* úniková rýchlosť

## Referencie


Kategória:Gravitácia
Kategória:Nebeská mechanika
Kategória:Kozmonautika
Kategória:Rýchlosť
Francesco Totti

**Francesco Totti** (* 27. september 1976) je bývalý profesionálny taliansky futbalista, v súčasnosti je kapitánom klubu talianskej Serie A AS Rím. Totti reprezentoval Taliansko na Majstrovstvách sveta v roku 2006, kde Taliansko získalo zlatú medailu.

Pelé ho v roku 2004 zaradil medzi 125 najlepších žijúcich futbalistov.

## Kariéra
Hrá na pozícii útočného stredopoliara, alebo útočníka. Je považovaný za symbol Ríma, pretože počas svojej profesionálnej kariéry hral iba za tento klub, hoci mal možnosti prestúpiť do lepších a bohatších klubov. Je hráčom, ktorý odohral najviac stretnutí v drese AS Rím v histórii, tiež je historicky najlepším strelcom tohto klubu. V sezóne 2006/07 získal Zlatú kopačku pre najlepšieho európskeho strelca. Dňa 20. marca 2011 v zápase ACF Fiorentina – AS Rím strelil dva góly, čím ako šiesty hráč v histórii prekonal hranicu 200 strelených gólov v talianskej lige.

## Reprezentácia
Totti debutoval v drese Talianska 10. októbra 1998, počas kvalifikácie na Euro 2000 v zápase proti Švajčiarsku. Reprezentoval Taliansko aj na Majstrovstvách Európy v roku 2000, kde nastúpil vo finále v ktorom podľahli Francúzsku. Aj napriek tejto prehre bol Totti vymenovaný za hráča zápasu a podľa mnohých odborníkov bol najlepším hráčom celého turnaja.

Na Majstrovstvách sveta v roku 2002 Taliansko šokujúco podľahlo Južnej Kórei a Totti bol práve v tomto zápase po druhej žltej karte vylúčený. 

Na Majstrovstvách Európy v roku 2004 sa Totti "preslávil" napľutím do tváre dánskeho futbalistu Christiana Poulsena. Za tento čin dostal dištanc a nemohol nastúpiť až do semifinále. Keďže Taliansko vypadlo, Totti už neodohral na tomto šampionáte ani jeden zápas.

Svoju reprezentačnú kariéru ukončil 20. júla 2007.

### Medzinárodné góly

### Reprezentačná kariéra

## Úspechy
### Klubové
* Serie A: 2001
* Coppa Italia: 2007, 2008
* Supercoppa Italiana: 2001, 2007

### Medzinárodné
* Majstrovstvá sveta „21“: 1996
* Mediterranean Games: 1997
* Majstrovstvá sveta: 2006

### Individuálne
* Mladý futbalista Serie A roka: 1999
* Euro 2000 Zostava turnaja
* Futbalista Serie A roka: 2000, 2003
* Taliansky futbalista roka: 2000, 2001, 2003, 2004, 2007
* ESM Zostava roka: 2000-01, 2003-04, 2006-07
* FIFA 100
* MS 2006 All-Star Team'''
* Najlepší strelec Serie A: 2006-07
* Zlatá kopačka: 2006-07
* Pallone d'Argento (Ocenenie Serie A Fair Play): 2007-08

## Referencie


## Iné projekty

## Externé odkazy
* Oficiálna stránka 
* Francesco Totti 
* Francesco Totti v reprezentácii 

Kategória:Hráči AS Rím
Kategória:Talianski futbalisti
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Osobnosti z Ríma
Kategória:Nositelia Radu za zásluhy Talianskej republiky
El Calafate

**El Calafate** je malé mesto na juhozápade Argentíny ležiace v provincii Santa Cruz na južnom brehu jazera Lago Argentino na úpätí Ánd. Je hlavným mestom departmentu Lago Argentino a je známe predovšetkým ako turistické centrum neďalekého Národného parku Los Glaciares. Pri sčítaní ľudu v roku 2010 malo mesto 16 655 obyvateľov.

Názov pochádza z jazyka Tehuelchov z mena rastliny *berberis buxifolia*, ktorá sa v tomto patagónskom regióne vyskytuje v hojnom počte. Má žlté kvety a tmavobelasé bobule.

## Dejiny
V prvých desaťročiach 20. storočia bolo na mieste dnešného Calafate zriadené stredisko pre zber vlny z okolitých Estancias. V roku 1927 bola argentínskou vládou oficiálne založená obec, aby napomáhala osídľovaniu regiónu.

Rozvoj Calafate začal v roku 1943 so zariadením Správy národného parku Los Glaciares. Správa parku bola dlhú dobu hlavnou inštitúciou najskôr iba v obci s asi 100 obyvateľmi, zabezpečovala zásobovanie elektrinou, stavbu ciest ako aj budovanie prvých hotelov v obci. Za posledných 30 rokov 20. storočia sa mesto rozvinulo (najmä vďaka turistike) na centrum celej veľkej odľahlej oblasti Argentíny. Bolo vybudovaných veľa hotelov a gastronomických zariadení a počet obyvateľstva sa rapídne zvyšoval. Obraz mesta sa zmenil zo zaprášeného mesta na malebné mestečko s rozmanitými drevenými domami a dláždenými ulicami. Svahy jazera sú zastavané množstvom nových stavieb.

V roku 2001 bolo otvorené letisko Lago Argentino (IATA kód FTE),  východne od mesta. Prinieslo ešte dodatočný posun tým, že do Calafate mohli prilietať väčšie lietadlá. Predtým to boli iba lety s malými vrtuľovými strojmi z blízkych miest v Patagónii a z Río Gallegos. Ekonomický rozmach znamenal ďalší rast obyvateľstva. Jeho počet je dnes (odhad 2006) asi 12 000 ľudí.

## Referencie

## Iné projekty

## Externé odkazy
* Stránka mesta

Kategória:Mestá v provincii Santa Cruz
Plus

**Plus** alebo **PLUS** alebo **+** môže byť:
* znak +, pozri plus (znak)
* v matematike: znak matematickej operácie sčítanie
* album Eda Sheerana, pozri + (album)
* televízna stanica *Plus*, dnes JOJ Plus
Corpen Aike

**Corpen Aike** je jedným zo siedmich departmentov argentínskej provincie Santa Cruz. Leží na východe provincie na juhu Argentíny.

Na severe hraničí s departmentom Magallanes, na východe s Atlantickým oceánom, na juhu s departmentom Güer Aike a na západe s departmentom Lago Argentino.

Hlavné mesto departmentu Corpen Aike je Puerto Santa Cruz.

## Obyvateľstvo
Podľa odhadu INDEC stúpol počet obyvateľstva zo 7 942 (2001) na 9 506 obyvateľov v roku 2005.

## Mestá a obce
* Comandante Luis Piedrabuena
* Puerto Santa Cruz
* Puerto de Punta Quilla
* Rio Chico

Kategória:Departmenty v Argentíne
Náboj

**Náboj** môže byť:
*celok strely, zapaľovača, hnacej náplne a pomocných prostriedkov určený na streľbu zo zbraní, pozri náboj (zbrane)
*fyzikálna veličina, pozri elektrický náboj
*najmenšie možné kvantum elektrického náboja, pozri elementárny náboj
*matematická súťaž, pozri Náboj (matematická súťaž)

Kategória:Rozlišovacie stránky
Marián Mikluš

Generálmajor Ing. **Marián Mikluš** (* 24. marec 1953, Senica – † 15. marec 2015) bol slovenský generálmajor. V roku 1998 pôsobil ako náčelník Generálneho štábu Armády Slovenskej republiky.

## Život
Narodil sa v roku 1953 v Senici nad Myjavou. Absolvoval Vojenské gymnázium v Banskej Bystrici a Vysokú vojenskú školu tylového a technického zabezpečenia v Žiline. Následne bol prijatý za vojaka z povolania v hodnosti poručík. a stal sa zástupcom veliteľa pluku pre tylo pluk. Od roku 1977 do roku 1979 absolvoval postgraduálne štúdium na Vojenskej akadémii v Brne.

Následne sa stal zástupcom náčelníka tyla na veliteľstve 13. tankovej divízie v Topoľčanoch. Od roku 1983 nastúpil na funkciu zástupcu náčelníka operačného oddelenia štábu tyla veliteľstva Východného vojenského okruhu Trenčín, od roku 1995 náčelníka operačného oddelenia tyla. V roku 1985 ukončil Vyšší akademický kurz na Vojenskej akadémii v Brne a do roku 1990 bol zástupcom náčelníka tyla na Vojenskom veliteľstve Východ v Trenčíne. V rokoch 1990 až 1992 absolvoval štúdium na Vojenskej akadémii Generálneho štábu v Moskve a na Vojenskej akadémii v Brne. V roku 1992 pôsobil na funkcii zástupcu náčelníka operačnej správy Vojenského veliteľstva Východ.

Od roku 1993 pôsobil ako náčelník Hlavného tyla veliteľstva Armády Slovenskej republiky v Trenčíne, následne bol prevelený do Bratislavy ako zástupca riaditeľa sekcie logistiky na ministerstve obrany. V roku 1998 absolvoval kurz francúzskeho jazyka na Jazykovom inštitúte Ministerstva obrany Slovenskej republiky.

Od 19. augusta 1998 pôsobil vo funkcii náčelníka Generálneho štábu Armády Slovenskej republiky v Trenčíne a zároveň bol vymenovaný do hodnosti generálmajor. Roku 1999 sa stal náčelníkom Správy integrácie a štandardizácie generálneho štábu Armády Slovenskej republiky, neskôr vedúci oddelenia Inštitútu obrany a bezpečnosti MO SR. V roku 2004 bol prepustený do zálohy. V rokoch 2008 – 2011 pôsobil v Stálej delegácii Slovenska pri NATO v Bruseli.

### Miesta vojenského pôsobenia
Vyškov, Žilina, Janovice nad Úhlavou, Bratislava, Topoľčany, Trenčín, Brno, Moskva, Borden (Kanada), Brusel (Belgicko)

## Referencie

## Externé odkazy
Armádna ročenka 1998, denná tlač z roku 1998, vojenská tlač z roku 1998.

Kategória:Osobnosti zo Senice
Kategória:Absolventi Vojenskej akadémie v Brne
Kategória:Príslušníci Ozbrojených síl Slovenskej republiky
Kategória:Slovenskí generáli
Kategória:Náčelníci Generálneho štábu Ozbrojených síl Slovenskej republiky
John Joseph Kennedy

Mons. **John Joseph Kennedy** (* 15. júl 1968, Dublin, Írsko) je írsky rímskokatolícky kňaz, teológ a arcibiskup, od 5. júna 2022 tajomník disciplinárnej sekcie Dikastéria pre náuku viery a od 29. júla 2024 titulárny arcibiskup diecézy Ossero.

## Životopis
Po ukončení seminárnych štúdií ho dublinsky arcibiskup a budúci kardinál Desmond Connell 13. júla 1993 vysvätil za kňaza. Inkardinovaný bol pre Dublinskú arcidiecézu. Následne získal doktorát z kánonického práva na Pápežskej gregoriánskej univerzite v Ríme.

Do služieb Svätej stolice vstúpil v septembri 2002 a v roku 2003 začal pracovať s Kongregáciou pre náuku viery, kde pôsobil pod jej vtedajším prefektom, kardinálom Ratzingerom, neskôr pápežom Benediktom XVI.. Od roku 2003 je členom Kongregáciou pre náuku viery ako jej úradník a od roku 2017 je vedúcim disciplinárnej sekcie v tom istom dikastériu.

Po svojom vymenovaní za prefekta dostal kardinál Víctor Manuel Fernández od pápeža Františka pokyn, aby sa zameral na doktrinálnu prácu dikastéria a disciplinárnu sekciu nechal na pokoji.

Pápež František ho 4. apríla 2017 vymenoval za vedúceho disciplinárnej sekcie Kongregácie pre náuku viery s úlohou zaoberať sa správami o sexuálnom zneužívaní zo strany duchovenstva; najmä v roku 2019 informoval o rekordnom počte 1000 správ z celého sveta, ktoré dorazili do dikastéria. Vedie tím 16 úradníkov na plný úväzok, ktorí sa zaoberajú prípadmi vo svojom disciplinárnom oddelení.

Dňa 23. apríla 2022 bol povýšený na tajomníka disciplinárnej sekcie toho istého inštitútu.

## Biskup
Pápež František ho 29. júla 2024 vymenoval za titulárneho biskupa diecézy Ossero a udelil mu osobný titul arcibiskup. Biskupskú vysviacku prijal 28. septembra toho istého roka v Bazilike svätého Petra. Hlavným svätiteľom bol kardinál Víctor Manuel Fernández – prefekt Dikastéria pre náuku viery. Spolusvätiteľmi boli dublinsky arcibiskup Dermot Pius Farrell a arcibiskup z Toulouse Guy de Kerimel.

V septembri 2024 potvrdil laicizáciu Ariela Alberta Principiho, bývalého diecézneho kňaza odsúdeného za sexuálne zneužívanie detí, pričom nesúhlasil s príkazom Štátneho sekretariátu.

## Referencie

## Zdroj

Kategória:Írski rímskokatolícki arcibiskupi
Kategória:Írski arcibiskupi
Kategória:Írski rímskokatolícki kňazi
Kategória:Sexuálne škandály rímskokatolíckych duchovných
Kategória:Absolventi Pápežskej univerzity Gregoriany
Kategória:Osobnosti z Dublinu
Mínus

**Mínus** môže byť:
* znak −, pozri mínus (znak) 
* v&nbsp;matematike: 
** znak matematickej operácie odčítanie
** znak označujúci záporné čísla alebo veličiny
* isladnský alternatívna rocková kapela, pozri Mínus (kapela)

**Minus** môže byť:
* kanadské hudobné vydavateľstvo, pozri Minus (hudobné vydavateľstvo)
Kele Okereke

**Kele Okereke** narodený ako **Kelechukwu Rowland Okereke** (* 13. október 1981, Liverpool, Spojené kráľovstvo) je britský hudobník, najviac známy ako rytmický gitarista a spevák indie rockovej skupiny Bloc Party.

## Biografia
Okereke (prezývaný v mladosti "Rowly") sa narodil v Liverpoole nigérijskym rodičom katolíckeho vierovyznania. Vyrastal v Essexe, navštevoval Illford County High School. Žil v štvri Bethnal Green vo východnom Londýne, tu stretol Russela Lisacka s ktorým sformoval hudobnú skupinu. V roku 2003 po prijatí ďalších členov vznikla skupina Bloc Party.

## Referencie

Kategória:Žijúci ľudia
Kategória:Anglickí rockoví speváci
Kategória:Anglickí rockoví gitaristi
Kategória:Anglickí elektronickí hudobníci
Kategória:Anglickí dance hudobníci
Kategória:Bloc Party
Kategória:Britské LGBT osobnosti
Kategória:Anglické osobnosti nigérijského pôvodu
Kategória:Osobnosti z Liverpoolu
VyVolení

**VyVolení** je reality show vysielaná TV JOJ. Súťaž pod licenciou maďarskej spoločnosti IKO bola po prvýkrát vysielaná v Maďarsku pod názvom *Való Világ* (Skutočný svet).

Princípom celej show je pobyt skupiny ľudí v uzatvorenej vile. Účastníci sú nepretržito sledovaní a nahrávaní. Plnia rôzne úlohy a televízia z ich pobytu vyrába zostrihy, ktoré vysiela.

Víťazom 1. série sa stala Melinda Drevenková alias Linda. Víťazom 2. série bol Erik Hilár Lakatošovie. Víťazom 3. série (s podtitulom *Dom snov*) sa stal Igor Džadoň.

## Moderátori
Prehľad moderátorov reality show VyVolení:

## 1. séria
;Duel

;Finále

Nakoniec dňa 25. decembra 2005 zvíťazila *Linda* s počtom 197 656 hlasov. Druhý skončil *Luis* s 163 318 hlasmi a *Rocky* s počtom 61 499 hlasov skončil na treťom mieste.

## Médiá
* CD *[[VyVolení - Ide o život]]*, Brjan Music, 2005  

## Referencie

## Externé odkazy
*

Kategória:Reality show TV JOJ
Brett Clark

**Brett Clark** (* 23. december 1976, Wapella, Saskatchewan) je bývalý kanadský hokejový obranca.  Počas svojej kariéry hrával v NHL za Montreal Canadiens, Atlanta Thrashers, Colorado Avalanche, Tampa Bay Lightning a Minnesota Wild.

## Klubový hokej
Bol draftovaný v roku 1996 v druhom kole Montrealom Canadiens. V Montreal pôsobil do roku 1999, potom prestúpil do klubu Atlanta Thrashers. Väčšiu časť sezóny 2001/02 odohral na farme Atlanty v AHL za tím Chicago Wolves. Počas tejto sezóny prestúpil do Colorado, kde najskôr dostával šancu iba na farme v tíme Hershey Bears. V sezóne 2005/06 odohral za Colorado 80 zápasov. Nosil číslo 5.

### Štatistiky

## Externé odkazy
*

Kategória:Kanadskí hokejisti
Kategória:Hráči Atlanta Thrashers
Kategória:Hráči Colorado Avalanche
Kategória:Hráči Tampa Bay Lightning
Kategória:Osobnosti zo Saskatchewanu
Kategória:Hokejisti draftovaní klubom Montreal Canadiens
Kategória:Hráči Montreal Canadiens
Patrice Brisebois

**Patrice Brisebois** (* 27. január 1971, Montreal) je bývalý kanadský hokejový obranca. Najväčšiu časť svojej kariéry odohral v NHL za Montreal Canadiens.

Bol draftovaný v roku 1989 v druhom kole tímom Montreal Canadiens. V Montreal odohral 14 sezón, jedenkrát sa získal Stanley Cup, bolo to v sezóne 1992/93. Počas lockoutu hral v drese HC Kloten v švajčiarskej najvyššej hokejovej súťaži. Pred sezónou 2005/06 podpísal dvojročnú zmluvu s Coloradom Avalanche. V drese Avalanche odohral dve sezóny, väčšinu tej druhej vymeškal kvôli zraneniu chrbta a neskoršej operácii.

4. augusta 2007 oznámil klub Montreal Canadiens, že Brisebois sa vracia do Montrealu. Montreal ho získal ako voľného agenta a klub s ním podpísal ročnu zmluvu.

## Referencie
  

## Externé odkazy
*

Kategória:Narodenia v 1971
Kategória:Hráči Colorado Avalanche
Kategória:Hráči Montreal Canadiens
Kategória:Kanadskí hokejisti
Kategória:Osobnosti z Montrealu
Kategória:Hokejisti draftovaní klubom Montreal Canadiens
Rytier

**Rytier** (z nem. Ritter – rytier < starofr. chevalier) môže byť:
*pôvodne a všeobecne: bojovník na koni, bojový jazdec (porov. starorímske eques a equites, gr. hippeus, šp. caballero, fr. chevalier a pod.)
*zhruba od 8. storočia do 15. storočia (pôvodne vo franskej oblasti): ťažkoodený cvičený jazdec v stredovekom vojsku, najmä od 11. storočia zároveň (spravidla pasovaný) predstaviteľ špeciálneho vyššieho stavu, pozri rytier (stredovek)
*zhruba od 15. storočia: nižšia šľachtická hodnosť a/alebo (neskôr) čestný titul v mnohých európskych krajinách, napr. v rakúskej monarchii druhý najnižší stupeň šľachtictva medzi šľachticom bez titulu a slobodným pánom, pozri rytier (šľachtická hodnosť)
*v Čechách a na Morave aj: od 15. do 17. storočia príslušník nižšej šľachty vôbec (podobne ako zeman či vladyka), pozri rytiersky stav (novoveké Česko)
*člen rytierskeho rádu, pozri rytiersky rád
*v niektorých krajinách: stupeň vysokého štátneho alebo vojenského radu, napríklad rytier Čestnej légie, pozri rytier (rad)
*prenesene:
**človek ušľachtilých vlastností bojujúci za nejakú ideu
**sprievodca dámy v spoločnosti

## Iné projekty
Kotangens

náhľad|Graf funkcie ''y= cotgx''
**Kotangens** je jedna z goniometrických funkcií. V pravouhlom trojuholníku je definovaný ako pomer priľahlej odvesny a protiľahlej odvesny.

Na označenie tejto funkcie sa používa skratka *cotg* a jej grafom je kotangentoida.

## Vlastnosti
Funkcia y=\mbox{cotg } x,\! je definovaná ako y=\mbox{cotg } x=\frac{\cos x}{\sin x}.
Je to teda obrátená funkcia funkcie tangens, a má nasledujúce vlastnosti (kde *k* je ľubovoľné celé číslo):

* Definičný obor: \mathbb{R}-\{k\pi\}
* Obor hodnôt: (-\infty;\infty),\!
* Klesajúca: v každom intervale \left(0+k\pi;\pi+k\pi\right)
* Derivácia: y'=\frac{-1}
* Integrál: \int \mbox{cotg } x\, \mathrm{d}x = \ln|\sin x| + c
* Inverzná funkcia*': [[arkus kotangens]] (*arccotg'')
* je:
** Nepárna
** Neohraničená
** Periodická s periódou k\pi

## Externé odkazy
* Funkcia kotangens
* Funkcia kotangens

## Iné projekty

Kategória:Goniometrické funkcie
Kategória:Goniometria
Ian Laperrière

**Ian Laperrière** (* 19. december 1974, Montreal, Quebec, Kanada) je bývalý kanadský hokejový útočník. Naposledy pôsobil ako hráč klubu NHL Philadelphia Flyers.

## Klubový hokej
Bol draftovaný v roku 1992 v siedmom kole klubom St. Louis Blues. 8. decembra 1995 ho vymenili do New York Rangers za Stephana Matteaua. Tu pôsobil len krátky čas, v marci ho vymenili do Los Angeles Kings. V júli 2004 sa upísal ako voľný agent klubu Colorado Avalanche.

## Iné projekty

## Externé odkazy
*

Kategória:Kanadskí hokejisti
Kategória:Kanadskí hokejoví útočníci
Kategória:Kanadskí hokejoví tréneri
Kategória:Hráči Philadelphia Flyers
Kategória:Hráči Colorado Avalanche
Kategória:Hráči St. Louis Blues
Kategória:Hráči New York Rangers
Kategória:Hráči Los Angeles Kings
Kategória:Hráči Worcester IceCats
Kategória:Hráči Peoria Rivermen (AHL)
Kategória:Hokejisti draftovaní klubom St. Louis Blues
Kategória:Osobnosti z Montrealu
Tata

**Tata** môže byť:
* otec (aj v poľštine, chorvátčine, srbčine a rumunčine)
* mesto v Maďarsku, pozri Tata (Maďarsko)
* mesto v Maroku, pozri Tata (Maroko)
* kráľ Elamu, pozri Tata (Elam)
* nadnárodná firma so sídlom v Indii, pozri Tata Group, Tata Motors, Tata Indica, Tata Steel, Tata Consultancy Services, Tata Airlines, Tata Institute of Fundamental Research
* elf zo Stredozeme, pozri Tata (Stredozem)
* divadelná hra Radošinského naivného divadla, pozri Tata (RND)

## Pozri aj
* Táta (indická rodina)
* tatá
* TATA box, sekvencia DNA
Petřvald (okres Nový Jičín)

**Petřvald** je obec v okrese Nový Jičín v Moravskosliezskom kraji v Česku. Nachádza sa 15 km severovýchodne od Nového Jičína a 17 km juhozápadne od centra Ostravy. Leží pri dôležitej cestnej komunikácii č. 58 Příbor-Ostrava vo zvlnenom teréne pozdĺž rieky Lubiny. 

K Petřvaldu boli postupne priraďované obce Dvorek, Petřvaldík a Harty. Na mieste Hariet bolo postavené moderné letisko Ostrava-Mošnov.

## Referencie


## Pozri aj
* Zoznam obcí v Česku

## Iné projekty

## Externé odkazy
* Oficiálna stránka
Rychvald

**Rychvald** (, ) je sliezske mesto v Česku v Moravskosliezskom kraji v okrese Karviná. Dňa 1.1. 2014 tu žilo 7251 obyvateľov a jeho katastrálna výmera je .

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta


Kategória:Mestá v Česku
Český Těšín

**Český Těšín** (po slovensky aj *Český Tešín*; , ) je sliezske mesto v Česku v okrese Karviná v Moravskosliezskom kraji v blízkosti hraníc s Poľskom.

Má rozlohu  a žije tu 24 297 obyvateľov, významná je poľská menšina, ktorá tvorila v roku 2001 16,1 %. Mesto patrí medzi najvýznamnejšie a najfrekventovanejšie hraničné prechody do Poľska.

## Dejiny
Dejiny mesta úzko súvisia s dejinami mesta Tešín.

## Osobnosti mesta
* Ludvík Aškenazy (* 1921 – † 1986), spisovateľ, scenárista, dramatik a autor rozhlasových hier
* František Vláčil (* 1924 – † 1999), maliar, grafik, filmový scenárista a režisér
* Jaromír Nohavica (* 1953), folkový spevák, textár, skladateľ, gitarista a hráč na heligónku
* Luděk Čajka (* 1963 – † 1990), český hokejový obranca

## Partnerské mestá
*  Cieszyn, Poľsko
*  Rožňava, Slovensko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* 


Kategória:Mestá v Česku
Tešínsko

right|thumb|Tešínsko
thumb|1918 – 1945
**Tešínsko** (, ) je termín označujúci územie bývalého tešínskeho kniežatstva, územie ohraničené zo západu riekou Ostravicou a z východu riekou Bílou. Historickou metropolou je Tešín.

## Pozri aj
* Česko-slovensko-poľský spor o Tešínsko
* Sliezsko

Kategória:Sliezsko
Kategória:Historické územia v Česku
Kategória:Historické územia v Poľsku
Branč

**Branč** môže byť obec v okrese Nitra, pozri Branč (okres Nitra).

**Branč** alebo **Brančský hrad** môže byť:
* zrúcaniny hradu nad obcou Podbranč, pozri Branč (hrad)
* zaniknutý hrádok v obci Branč, pozri Branč (hrádok)
Petřvald

**Petřvald** môže byť:
* mesto v okrese Karviná, pozri Petřvald (okres Karviná)
* obec v okrese Nový Jičín, pozri Petřvald (okres Nový Jičín)
Stránsky potok

**Stránsky potok** môže byť:

* prítok Kaloše, pozri Stránsky potok (prítok Kaloše)
* prítok Popradu, pozri Stránsky potok (prítok Popradu)
* prítok Rajčanky, pozri Stránsky potok (prítok Rajčanky)
Petřvald (okres Karviná)

**Petřvald** () je mesto v Česku v okrese Karviná v Moravskosliezskom kraji. 28.6.2006 tu žilo 6994 obyvateľov.

Prvá písomná zmienka o obci je v roku 1305.

## Referencie


## Pozri aj
* Zoznam miest v Česku

## Iné projekty

## Externé odkazy
* Oficiálna stránka mesta

Kategória:Mestá v Česku
Anatolij Timofejevič Fomenko

**Anatolij Timofejevič Fomenko** (; * 13. marec 1945) je akademik Ruskej akadémiе vied, doktor fyzikálno-matematických vied a profesor Moskovskej štátnej univerzity Lomonosova. Je nositeľom štátnej ceny Ruskej federácie z roku 1996 (v odbore matematika). Napísal 180 vedeckých prác, 24 matematických učebníc. Je odborníkom v oblasti geometrie a topológie. Anatolij Fomenko je známy aj ako autor kníh z oblasti tzv. novej chronológie.

Kategória:Narodenia v 1945
Kategória:Ruskí matematici
Orlová (mesto)

**Orlová** (, ) je mesto v Těšínskom Sliezsku v Moravskosliezskom kraji. Má asi 31 000 obyvateľov.

## Partnerské mestá
*  Czechowice-Dziedzice, Poľsko 
*  Illnau-Effretikon, Švajčiarsko  
*  Rydułtowy, Poľsko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 

Kategória:Mestá v Česku
Kategória:Banské sídla v Česku
Drač (mesto)

**Drač** (po albánsky *Durrës*  alebo *Durrësi* ; po grécky: Δυρράχιον - *Dyrrhachion*, Επίδαμνος -*Epidamnos*; po taliansky *Durazzo*; po francúzsky *Duras*; po srbsky *Драч*/*Drač*)  je najstaršie a druhé najväčšie mesto Albánska, významný námorný prístav. Podľa oficiálnych údajov má viac ako 200 000 obyvateľov (2015).

## Poloha
Leží na pobreží Jadranského mora pri severnom okraji Dračskej zátoky, asi  západne od Tirany.

## Dejiny
Drač založili pod menom *Epidamnos* grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali *Dyrrhachium* (gréc. *Dyrrhachion*) a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše. 

V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.

## Súčasnosť

Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.

## Partnerské mestá
*  Bari, Taliansko
*  Istanbul, Turecko
*  Priština, Srbsko

## Referencie

## Iné projekty
 

## Externé odkazy
* Oficiálna stránka

Kategória:Mestá v Albánsku
Kategória:Prístavné mestá Jadranského mora
Kategória:Prístavné mestá v Albánsku
Cannes

**Cannes** je francúzske mesto, ktoré sa nachádza v departemente Alpes-Maritimes, v regióne Provence-Alpes-Côte d’Azur.

Historické jadro na vrchu Le Suquet je veľmi skromné, no od druhej polovice 19. storočia sa pôvodne rybársky prístav so 4 500 obyvateľmi menil na moderné kúpele a boli postavené luxusné hotely lemujúce promenádu La Croisette. Od roku 1946 sa tu každoročne v máji koná Medzinárodný filmový festival Cannes vo Festivalovom paláci.

## Poloha
Mesto má rozlohu . Najvyšší bod je položený  a najnižší bod 

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov.

## Osobnosti mesta
* Victor Cousin (* 1792 – † 1867), filozof a politik
* Prosper Mérimée (* 1803 – † 1870), spisovateľ
* Alexis de Tocqueville (* 1805 – † 1859), historik a mysliteľ
* Louis Blanc (* 1811 – † 1882), historik a socialistický politik
* Léon-Philippe Teisserenc de Bort (* 1855 – † 1913), meteorológ
* Charles Vanel (* 1892 – † 1989), herec
* Gabriel Chevallier (* 1895 – † 1969), spisovateľ
* Klaus Mann (* 1906 – † 1949), nemecký spisovateľ, dramatik a novinár
* Jacques Lucien Monod (* 1910 – † 1976), biochemik, mikrobiológ a molekulárny genetik
* Jean Marais (* 1913 – † 1998), herec
* Édith Piaf (* 1915 – † 1963), šansoniérka
* Terence Young (* 1915 – † 1994), režisér
* Gérard Philipe (* 1922 – † 1959), herec
* Claude Bolling (* 1930 – † 2020), jazzový pianista, skladateľ a aranžér
* infantka Maria del Pilar, vojvodkyňa z Badajozu (* 1936), sestra španielskeho kráľa Juana Carlosa I.
* Zinedine Zidane (* 1972), bývalý futbalista

## Partnerské mestá

## Referencie


## Pozri aj
*Zoznam obcí departementu Alpes-Maritimes

## Iné projekty

## Externé odkazy
* Oficiálna stránka 

Kategória:Mestá v Provence-Alpes-Côte d’Azur
Kategória:Obce v departemente Alpes-Maritimes
Zoznam minerálov

Toto je **zoznam minerálov**, ako aj minerálnych skupín, platných podľa IMA.

Zoradenie podľa abecedy:
* Zoznam minerálov A
* Zoznam minerálov B
* Zoznam minerálov C
* Zoznam minerálov D
* Zoznam minerálov E
* Zoznam minerálov F
* Zoznam minerálov G
* Zoznam minerálov H
* Zoznam minerálov CH
* Zoznam minerálov I
* Zoznam minerálov J
* Zoznam minerálov K
* Zoznam minerálov L
* Zoznam minerálov M
* Zoznam minerálov N
* Zoznam minerálov O
* Zoznam minerálov P
* Zoznam minerálov Q
* Zoznam minerálov R
* Zoznam minerálov S
* Zoznam minerálov T
* Zoznam minerálov U
* Zoznam minerálov V
* Zoznam minerálov W
* Zoznam minerálov X
* Zoznam minerálov Y
* Zoznam minerálov Z

Kategória:Minerály
Minerály
Zoznam minerálov A

'''Ab''' – '''Ac''' – '''Ad''' – '''Ae''' – '''Af''' – '''Ag''' – '''Ah''' – '''Ach''' – '''Ai''' – '''Aj''' – '''Ak''' – '''Al''' – '''Am''' – '''An''' – '''Ao''' – '''Ap''' – '''Aq''' – '''Ar''' – '''As''' – '''At''' – '''Au''' – '''Av''' – '''Aw''' – '''Ax''' – '''Ay''' – '''Az''' – '''Å'''

## Referencie
*Mindat - Strunz 8 ed
*[IMA Master List (2018-11)](http://nrmima.nrm.se/IMA_Master_List_(2018-11).pdf) 
## Pozri aj
* Zoznam minerálov

A
Obranca (futbal)

right|thumb|Obranca (v bielom drese) sa snaží zastaviť útočiacich hráčov.
[right|thumb|[Pelé (s číslo 10) prechádza cez troch švédskych obrancov.]]
[right|thumb|Brazílsky obranca [Roberto Carlos da Silva|Roberto Carlos je považovaný za jedného z najlepších a najofenzívnejších ľavých krídelných obrancov v histórií futbalu.]]
[right|thumb|Holandský obranca [Ruud Krol blokuje strelcu v zápase proti Nemecku na MS 1974.]]
[right|thumb|Dvojica obrancov [Rio Ferdinand (vľavo) a Olof Mellberg vo vzájomnom súboji.]]
Vo futbale je **obranca** hráč, ktorý na ihrisku operuje za stredopoliarmi a je posledným článkom mužstva pred brankárom. Jeho hlavná funkcia je ochraňovať bránu a brániť protihráčov tak, aby sa nedostali k zakončeniu smerom na bránu.

V zásade sa pohybujú v časti ihriska, kde sa nachádza bránka ich tímu. Vyšší obrancovia však často idú do útoku („hore“) pri priamych kopoch a rohových kopoch.

Sú štyri typy obrancov:
* Stredný obranca () - ako vyplýva z ich označenia ich hlavnou funkciou zastaviť útočníkov súpera pred domácim brankárom a dostať loptu von z pokutového územia. Existujú dve hlavné stratégie riadenie stredných obrancov, a to zónová obrana a osobné bránenie. K ich prednostiam často patrí sila, dobrý a vysoký skok, hlavičkovanie, čítanie hry a schopnosť uchopiť loptu súpera.
* Stranový obranca ( alebo aj *full-back*) - je hráč, ktorý hráva pri krajoch ihriska. Jeho hlavnou úlohou je zamedziť súperovým hráčom (hlavne krídlam) dostať loptu do pokutového územia a zabrániť centrom súpera. Na druhú stranu pri ofenzívnych výpadoch svojho mužstva podporuje svojich krídelných hráčov a ohrozuje súpera svojími centrami.
* Krídelný obranca () - máva ofenzívne úlohy. Spôsob hry s krídelnými obrancami je používaný najmä vo formácií 3-5-2. Jeho pozícia je vlastne prienikom medzi krídlom a stranovým obrancom. Krídelní obrancovia sú populárnym prvkom v tradičnej formácie .
* Stopér ( alebo aj *libero*) - je všestranný typ hráča, ktorého hlavnou úlohou je slúžiť ako posledná obranná hrádza. Libero býva technicky dobre vybavený hráč, ktorý je schopný rozohrávať a založiť útok. Spôsob hry s liberom sa vyvinul v Taliansku, ale moderné poňatie začína u nemeckého legendárneho futbalistu Franza Beckenbauera.

## Slávni obrancovia
V ankete Futbalista storočia FIFA z roku 2004 sa umiestnili najlepšie títo obrancovia:
# border|20px|Nemecko Franz Beckenbauer - Libero
# border|20px|Anglicko Bobby Moore - Stredný obranca
# border|20px|Taliansko Franco Baresi - Libero
# border|20px|Čile Elías Figueroa - Stredný obranca
# border|20px|Taliansko Giacinto Facchetti - Krajný obranca

Zo slovenských obrancov sú známi:

## Pozri aj
* Futbalová taktika
* Brankár
* Stredopoliar
* Útočník
* Catenaccio

## Zdroj
* 
* 

## Externé odkazy
* BBC  Positions guide 
* Football Legends:The Defenders 

Kategória:Futbalové pozície
Gáfaru (Atol)

**Gáfaru** je prírodný atol na Maldivách v Indickom oceáne. Je súčasťou administratívneho atolu Káfu. Nachádzajú sa na ňom dva ostrovy, jeden obývaný - Gáfaru, a jeden neobývaný - Velifaru.

Gáfaru (je považovaný za súčasť atolu Severný Mále) je malý, oválny atol, nachádzajúci sa asi 2 km na sever od atolu Severný Malé a asi 20 km na juh od ostrova Kásidú. Medzi Severným Malé a Gáfaru je prieliv Gáfaru Kandu (Gaafaru Kandu Channel), a ostrov Kásidú a atol Gáfarú oddeľuje prieliv Kardiva (Kardiva Channel).

Atol je asi 14 km dlhý (východozápadným smerom) a asi 7 km široký (severojužným smerom). Je to jeden z najmenších atolov na Maldivách. V strede atola sa nachádza prirodzená lagúna zo severu miestami otvorená do oceánu. Na východe atolu sa nachádzajú oba ostrovy atolu, Gáfaru (obývaný s rozmermy 525 m a 300 m) úplne na východnom výbežku, trochu ďalej na západ je neobývaný ostrov Velifaru.

## Externé odkazy
Stránka Oceandots + obrázok atola z vesmíru  - anglicky

Kategória:Káfu
Adamit

**Adamit** je minerál kryštalizujúci v rombickej sústave, chemicky zásaditý arzeničnan zinočnatý - Zn2(AsO4)(OH).

## Vlastnosti
Adamit je polopriehľadný minerál prevažne žltej farby, no častá substitúcia zinku inými atómami v jeho štruktúre má za následok rôzne iné odtiene. Vytvára kryštalické drúzy a povlaky na iných mineráloch. Má matný lesk a tvrdosť je 3,5.

## Výskyt
Adamit sa je sekundárny minerál na zinočnatých ložiskách, pokiaľ sú prítomné aj minerály arzénu. Ako sprievodné minerály sa vyskytujú smithsonit, olivenit, kalcit, kremeň a hemimorfit. Vyskytuje sa v Mexiku, USA (Utah, Kalifornia), Francúzsku, Nemecku, Namíbii, Grécku a v južnej Austrálii.

## Pozri aj
* Zoznam minerálov

## Iné projekty
.

## Externé odkazy
* Adamit na www.mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály zinku
Kategória:Minerály arzénu
Kategória:Minerály kyslíka
Kategória:Minerály vodíka
Kategória:Eponymické termíny v geovedách
Ruja

**Ruja** alebo **rujnosť** (u niektorých živočíchov aj **honcovanie (sa), honenie (sa), behanie sa** [po česky *hárání*, slov. slangovo *háranie*]; u koní aj **horovanie**; u sliepok aj **kvokanie**; u kačíc aj **pojímanie sa**) je obdobie párenia živočíchov (najmä cicavcov), u cicavcov konkrétne:
* a) súhrnné označenie pre všetky fázy estrálneho cyklu okrem fázy anestrus a obdobia prípadnej ťarchavosti, pozri estrálny cyklus
* b) vlastná ruja (=estrus; jedna z fáz estrálneho cyklu)

Kategória:Živočíchy
Kategória:Pohlavné rozmnožovanie
Berat (mesto)

**Berat** alebo **Berati** () je mesto na pravom brehu rieky Osum v južnej časti stredného Albánska. Mesto kedysi nosilo slovanské meno Belograd, Belgrad, Beligrad či Beograd. Je hlavným mestom okresu Berat a kraja Berat a sídlom biskupa pravoslávnej cirkvi. V meste žije 64 473 obyvateľov (2004).

Berat, známy ako mesto tisícich okien kvôli nezvyčajným oknám vsadeným do fasád jeho červenostrechých domov, je od roku 1961 pamiatkovo chránený, vďaka čomu boli historické domy obnovené.  

Má dve časti: staré mesto, kde prevláda turecká architektúra a nové mesto s modernými budovami. Staré mesto má tri kompaktné časti *Mangalem*, *Gorica*, *Kalaja*, veľa mešít a kostolov. 
Jedinečnú architektúru dopĺňa Onufriho múzeum, venované známemu maliarovi ikon v 16. storočí, a zaujímavý hrad neďaleko mesta.

V Chráme zosnutia presv. Bohorodičky, ktorý je katedrálnym chrámom pravoslávnej cirkvi, je na ikonostase ikona svätých sedmopočetníkov pochádzajúca z r. 1812 - 1815. Stojačky sú na nej zobrazení sv. Cyril, sv. Naum, sv. Metod, sv. Sáva a sv. Kliment, ležiačky sv. Gorazd a sv. Angelár. To vyjadruje starú tradíciu, že tu začiatkom 10. storočia zomrel slovenský svätec sv. Gorazd a tiež sv. Angelár patriaci do skupiny cyrilo-metodských učeníkov.  Služba (bohoslužobné texty na večiereň a utiereň) svätým sedmopočetníkom, ktorá vznikla v tomto meste, ospevuje Gorazda a Angelára ako ochrancov mesta. V katedrálnom chráme sú uložené aj údajné ostatky týchto dvoch svätcov, ich pravosť je však otázna.

Berat, zapísaný do zoznamu svetového dedičstva UNESCO v roku 2008, zahŕňa jedinečný štýl architektúry s vplyvmi niekoľkých civilizácií, ktoré dokázali spolunažívať po stáročia v histórii. Rovnako ako mnohé mestá v Albánsku, aj Berat zahŕňa staré opevnené mesto plné kostolov a mešít pomaľovaných veľkolepým bohatstvom viditeľných nástenných malieb a fresiek. Berat je jedným z hlavných kultúrnych centier krajiny.

## Literatúra
* 
* Andrej Škoviera: Svätí sedmopočetníci.

## Iné projekty

## Externé obrázky
* bashkia-berat.net

Kategória:Mestá v Albánsku
Kategória:Lokality Svetového dedičstva v Albánsku
Honcovanie

**Honcovanie** môže byť:
*u niektorých zvierat:
**matie času párenia, pozri ruja
**párenie sa, pozri kopulácia (párenie)
*u ľudí vulgárne: párenie sa, pozri súlož
Nebtej

Titul **nebtej** () je druhým z piatich titulov egyptských faraónov a odkazuje na dve ochranné bohyne Egypta:

*Nechbet – supia ochrankyňa Horného Egypta, v archaickej dobe lokálne božstvo mesta Necheb spojeného s ťažbou surovín vo Východnej púšti (sesterského mesta významného archaického sídla Nechenu)
*Vadžet – kobria ochrankyňa Dolného Egypta, v archaickej dobe lokálne božstvo mesta Dep susediacim s významným strediskom delty, mestom Pe

Použitie titulu máme po prvý raz doložené u faraóna Semercheta z 1. dynastie. Samostatnou súčasťou titulatúry sa stáva až počas 12. dynastie.





Kategória:Titulatúra staroegyptských vládcov
Vlastná ruja

**Vlastná ruja** alebo **estrus** je jedna z fáz estrálneho (teda sexuálneho) cyklu cicavcov.  

U väčšiny živočíchov nastáva na jar. Je sprevádzaná rôznymi "predsvadobnými" tancami, tokaním, správaním odlišným od obyčajného správania, súperením samčekov o samičky a pod.

## Pozri aj
*ruja

Kategória:Živočíchy
Drač

**Drač** (po albánsky *Durrës*) môže byť:
*  kraj v Albánsku, pozri Drač (kraj) 
*  okres v Albánsku, pozri Drač (okres)
*  mesto v Albánsku pozri Drač (mesto)
Snehuľa kapcavá

**Snehuľa kapcavá** alebo **snehuľa obyčajná** alebo **snehuľa tundrová** (lat. *Lagopus lagopus*) je malý (3540 cm) vták z čeľade bažantovité (*Phasianidae*).

Žije v blízkosti vŕb a v otvorenej tundre na organickej zemine. V lete má hnedé a v zime biele perie. Snehule možno nájsť na väčšine územia Aljašky, v severnej Kanade a severnej Európe a Ázii.

## Referencie

## Iné projekty

Kategória:Bažantovité
Douglas DC-3

thumb|right|Kokpit lietadla DC-3
right|thumb|Douglas DC-3

**Douglas DC-3** je americké dvojmotorové vrtuľové dopravné a transportné lietadlo s pevnými nosnými plochami, ktorého výkony spôsobili v 30. a 40. rokoch revolúciu v leteckej doprave. Vďaka jeho trvajúcemu dopadu na letecký priemysel je väčšinou považované za jedno z najvýznamnejších dopravných a transportných lietadiel, ktoré boli vyrobené.

10&nbsp;655 kusov bolo vyrobených v Santa Monice a Long Beach v Kalifornii v civilných aj armádnych verziách. Armádna verzia vyrábaná v USA mala označenie C-47 Skytrain. Viac ako 2 000 kusov bolo licenčne vyrobených v ZSSR ako Lisunov Li-2 (v kóde NATO: *Cab*). Ďalších 485 kusov bolo vyrobených v Japonsku firmami Nakadžima a Šówa pod označením L2D. Ešte v roku 1998 bolo v službe viac ako 400 lietadiel typu DC-3.

Počas výroby bolo na DC-3 namontovaných mnoho variantov motorov, najrozšírenejšie boli ale hviezdicové motory Pratt & Whitney R-1830 Double Wasp, Wright R-1820 Cyclone a Pratt & Whitney R-2000. Niektoré DC-3 používali motory Rolls-Royce Dart alebo turbovrtuľové Armstrong Siddeley Mamba.

Z DC-3 bolo odvodené lietadlo Basler BT-67. Ide o renováciu DC-3 s trupom predĺženým o 3 stopy a zosilneným drakom. Poháňané sú turbovrtuľovými motormi PT-6.

Lietadlá DC-3 zakúpila aj Československá letecká spoločnosť, u ktorej lietali v rokoch 1937 – 1939.

## Špecifikácie (DC-3)
### Technické údaje
* **Posádka:** 2
* **Pasažieri:** 21-32 
* **Motor:** 2x hviezdicový motor Pratt & Whitney Twin Wasp S1C3G, každý s výkonom 895 kW
* **Rozpätie:** 29,00 m
* **Dĺžka:** 19,70 m 
* **Výška:** 5,16 m
* **Plocha krídel:** 91,70 m² 
* **Hmotnosť (prázdny):** 8 300 kg 
* **Hmotnosť (vzletová):** 11 400 kg 

### Výkony
* **Maximálna rýchlosť:** 381 km/h 
* **Cestovná rýchlosť:** 240 km/h 
* **Dostup:** 7 300 m
* **Dolet:** 1 650 km

## Iné projekty

## Externé odkazy
* Online múzeum DC-3 
* Letecké rekordy DC-3 

Kategória:Dopravné lietadlá USA
Kategória:Lietadlá Douglas
Rozvojové vzdelávanie

Rozvojové vzdelávanie je vzdelávacím prístupom k dosiahnutiu výučby, ktorá vedie k hlbšiemu porozumeniu rôznorodosti a nerovností na svete, k príčinám ich existencie a možnostiam riešenia problémov s nimi spojených. Podnecuje všetkých zainteresovaných, bez ohľadu na vek, ku skúmaniu globálnych otázok, ako napríklad chudoba, a ich prepojeniu s ich každodenným životom. Narúšaním sterotypov a podporou nezávislého, samostatného myslenia sa rozvojové vzdelávanie snaží  pomôcť rozvíjať praktické zručnosti a prispieť k pozitívnym zmenám v lokálnom i globálnom rozmere.

**Rozvojové vzdelávanie:**

Umožňuje ľuďom chápať prepojenie medzi ich vlastným životom a životmi ľudí z iných častí sveta, lepšie porozumieť týmto vzťahom, vlastnému životu i životu na celom svete.

Zvyšuje povedomie o globálnych ekonomických, sociálnych, politických a environmentálnych aspektoch, ktoré ovplyvňujú náš život.

Rozvíja schopnosti, postoje a hodnoty, ktoré umožňujú ľuďom spolupracovať a prispievať tak k zmene a uvedomelému rozhodovaniu nad vlastným životom.

Usiluje o dosiahnutie väčšej spravodlivosti a udržateľnosti vo svete, v ktorom moc a zdroje budú  rovnomernejšie rozdelené.

Je to aktívny celoživotný vzdelávací proces založený na princípoch solidarity, rovnosti, integrácie a spolupráce.

Umožňuje ľuďom posunúť sa od základného povedomia o medzinárodných rozvojových prioritách a udržateľnom ľudskom rozvoji cez pochopenie príčin a dôsledkov globálnych otázok k osobnej angažovanosti a aktívnom prístupe

viac na stránke rozvojovevzdelavanie.sk http://www.rozvojovevzdelavanie.sk/co-je-rozvojove-vzdelavanie.html  a na http://www.deeep.org/whatisde.html 

Kategória:Vzdelávanie
Mikaël Silvestre

**Mikael Silvestre** (* 9. august 1977, Chambray-lès-Tours, Francúzsko) je francúzsky futbalista hrajúci na poste obrancu. V súčasnosti je hráčom amerického klubu Portland Timbers.

Svoju kariéru začal vo francúzskom klube Rennes v sezóne 1995-96. Počas svojho pôsobenia v klube si vybudoval značnú reputáciu a v sezóne 1997-98 ho kúpil milánsky veľkoklub Inter Miláno. Za Inter odohral 18 ligových stretnutí a 6 zápasov v európskych pohároch.

10. septembra 1999 prestúpil do anglického veľkoklubu Manchester United za sumu 4 milióny libier. Debutoval v zápase proti Liverpoolu na štadióne Anfield.

20. augusta 2008 prestúpil do konkurenčného klubu Arsenal Londýn. Stal sa tak prvým hráčom od roku 1987, kedy priamo medzi Manchestrom a Arsenalom prestúpil Viv Anderson.

Je ženatý so Séverine, majú dcéru Cléo (* 27. október 2003).

## Iné projekty

## Externé odkazy
* Mikael Silvestre na Soccerbase 

Kategória:Francúzski národní futbalisti
Kategória:Hráči FA Premier League
Kategória:Hráči FC Internazionale Miláno
Kategória:Hráči Manchester United FC
Kategória:Hráči Arsenal FC
Kategória:Hráči Stade Rennais FC
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Harald I. (Dánsko)

**Harald I. Modrozubý** (po dánsky *Harald Blåtand*, * cca 939 – † 986/987) bol asi od roku 945 dánsky kráľ a od 970 aj nórsky kráľ. 

V roku 960 prijal kresťanstvo a dal sa pokrstiť. To mu však nebránilo, aby sa stále nepovažoval za Odinovho syna. Rozšíril územie Dánska o časť dnešného Nórska. Jeho vládu ukončil jeho syn Sven Vidlofúzy, ktorý proti nemu povstal.
Bola po ňom pomenovaná technológia Bluetooth.

## Referencie


## Pozri aj
* Runové kamene v Jellingu

## Iné projekty

## Externé odkazy
* Treffpunkt-Howaldt – Runensteine in Jelling (DK)
* [Fontanes Gedicht „Gorm Grymme“](http://de.wikisource.org/wiki/Gorm_Grymme_(Fontane))

Kategória:Narodenia v 10. storočí
Kategória:Úmrtia v 10. storočí
Kategória:Králi Dánska
Kategória:Králi Nórska
El Cid Campeador

thumb|right|El Cid Campeador
**El Cid** alebo **El Cid Campeador** (z arab.  *[[sajjid]]* – *pán*; a špan./lat. *campeador* – *bojovník*), vlastným menom **Rodrigo Díaz de Vivar** (* asi 1043 – † 10. júl 1099) bol kastílsko-leónsky vojenský vodca, hrdina španielskeho rytierskeho eposu Pieseň o Cidovi. Pochádzal zo šľachtickej rodiny. Je známy tým, že bojoval proti Maurom v období rekonquisty. Keď ho kráľ Alfonz VI. vyhnal z krajiny, stal sa de Vivar roku 1094 kráľom Valencie, kde vládol až do svojej smrti roku 1099.

## Iné projekty

## Externé odkazy
El Cid na Encyclopædia Britannica

Kategória:Úmrtia 10. júla
Kategória:Úmrtia v 1099
Kategória:Španielske vojenské osobnosti
Jacob van Artevelde

[thumb|Pomník Jacoba van Arteveldeho v [Gente]]
**Jacob van Artevelde** (* asi 1290, Gent – † 24. júl 1345, Gent) bol významný flámsky štátnik a politický vodca, ktorý pôsobil v prvopočiatkoch storočnej vojny ako predstaviteľ mesta Gent.

## Iné projekty

Kategória:Narodenia v 1290
Kategória:Úmrtia v 1345
Kategória:Belgickí politici
Svätokupectvo

**Svätokupectvo** alebo **simónia** je predaj, kúpa alebo vymieňanie cirkevných milostí, svätostí, sakramentálií, hodností, jurisdikčných aktov a pod. za peniaze, služby alebo protekciu. Je to forma korupcie typická pre stredovekú rímsko-katolícku cirkev.

## Referencie

Kategória:Náboženstvo
Kategória:Stredovek
Cesnak medvedí

**Cesnak medvedí** (lat. *Allium ursinum*, syn. *A. latifolium*, *A. nemorale*, *Ophioscorodon ursinum*) je liečivá rastlina z čeľade cesnakovité (*Alliaceae*).

## Popis
Medvedí cesnak dorastá do výšky približne 30 až 50 cm. Charakterizujú ho široké, zelené listy s jemnou cesnakovou arómou, ktoré sa objavujú skoro na jar, často ešte pred rozvinutím listov na stromoch. Rastlina kvitne od apríla do júna bielymi kvetmi zoskupenými do súkvetia podobného zvončeku. Po odkvitnutí listy zvädnú a rastlina zostáva v stave dormancie až do ďalšej jari. 

## Použitie
Medvedí cesnak je vďaka svojim výživovým vlastnostiam a chuti obľúbený v kuchyni aj v tradičnej medicíne. Má vysoký obsah vitamínu C a je známy svojimi protizápalovými a antibakteriálnymi účinkami. V kuchyni sa listy často používajú čerstvé na prípravu pesta, polievok, šalátov alebo ako prísada do omáčok a maslových nátierok. Mladé listy majú jemnú cesnakovo-pórnu chuť, ktorá dokáže oživiť mnohé jedlá. 

## Galéria

Allium ursinum0.jpg|Kvitnúci cesnak medvedí
Allium ursinum flower.JPG|Kvety cesnaku medvedieho
AlliumUrsinumAspekt.jpg|Cesnak medvedí


## Referencie

## Iné projekty

Kategória:Cesnakovité
Kategória:Liečivé rastliny
Kategória:Flóra na Slovensku